Lionel Messi s-a alăturat lui Inter Miami în vara anului trecut și are un salariu de bază de 10,4 milioane de dolari și o remunerație anuală de 20.446.667 de dolari, a anunțat ieri, Asociația Jucătorilor din MLS, în primul comunicat privind salariile din 2024.
Această cifră acoperă suma pe care Messi o primește din contractul său cu MLS, care se încheie la finalul sezonului 2024- 2025. Ea nu ia însă în calcul niciun acord suplimentar și nici bonusurile de performanță, iar Forbes a estimat veniturile lui Messi din sponsorizări la 70 de milioane de dolari în ultimul an, astfel că aregentinianul are un câștiga anual de aproximativ 90 de milioane de dolari.
Messi, care va împlini 37 de ani luna viitoare, are 10 goluri în acest sezon, la unul distanță de liderul golgheterilor din MLS, Luis Suarez. Messi, care a lipsit la ultimul meci al lui Inter Miami, 0-0 la Orlando City, are 12 pase de gol în acest sezon, rfiind pe primul loc la acest capitol.
Miami este liderul campionatului, și plătește salarii de 41,7 milioane de dolari, dublu față de toate echipele din MLS, cu excepția Toronto (31,4 milioane de dolari) și Chicago Fire (25,1 milioane de dolari) și Nashville (21,4 milioane de dolari).
St Louis are cea mai mică masă salarială dintre cele 29 de echipe, cu 12 milioane de dolari, imediat sub Salt Lake și San Jose, cu 13,6 milioane de dolari fiecare.
Lorenzo Insigne, aripa lui Toronto, este al doilea fotbalist ca indemnizație, cu 15,4 milioane de dolari, urmat de Sergio Busquets, Xherdan Shaqiri și Sebastián Driussi. Urmează în top italianul Federico Bernardeschi, de la Toronto, cu 6,3 milioane de dolari și finlandezul Emil Forsberg, mijlocașul lui New York Red Bulls, cu 6 milioane de dolari.
Tot 6 milioane de dolari câștigă și Luis Suarez, colegul și prietenul lui Messi de la Inter Miami. În schimb, Jordi Alba, și el fost la FC Barcelona, are un salariu stagional de numai 1,5 milioane de dolari.
Salariul mediu de bază de 513.075 dolari, din MLS, pentru jucătorii din loturile de seniori, fără a include jucătorii desemnați, care contează doar parțial în plafonul salarial al unei echipe, a crescut cu 8,4% față de 473.292 dolari, cât la începutul anului trecut.
Remunerația totală a tuturor jucătorilor din MLS a ajuns la 519 milioane de dolari, în creștere cu 12,8%, de la 460 milioane de dolari, la începutul sezonului trecut și de la 394 milioane de dolari la începutul anului 2022.
Dintre echipele mari, LA Galaxy a redus salariile de la 23,5 milioane de dolari, la începutul anului trecut, la 17,9 milioane de dolari, iar Atlanta de la 21,3 milioane de dolari la 16,7 milioane de dolari. Toronto a mărit salariile de la 25,7 milioane de dolari, cât era la deschiderea ligii din 2023, iar Nashville a crescut de la 14 milioane de dolari.
Dintre jucătorii echipei naționale a SUA, fundașul Walker Zimmerman, de la Nashville, este cel mai bine plătit, cu de 3,5 milioane de dolari, annual, urmat de atacantul Jesús Ferreira, de la Dallas, de 2,2 milioane de dolari, și de extrema Jordan Morris, de la Seattle, cu 1,7 milioane de dolari.